### | | | | --- | --- | | | | | --- | | **Byråd** 26. marts 2019 Sagsnr. 710-2007-43997 Dok.nr. 710-2019-61184 Sagsbehandler DPGILA | | 42.                 Ændring af distriktsopdelingen på ældreområdet - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, høring, SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag om
ændring af distriktsopdelingen på ældreområdet fra fem til fire distrikter - to
plejecenterdistrikter og to hjemmeplejedistrikter efter høring hos Ældrerådet.

Ændringen sker med henblik på harmonisering af
distriktsopdelingen mellem hjemmeplejen og plejecenterdistrikterne, således at
der fremover er sammenfald.

Distrikterne i hjemmeplejen blev i forbindelse med Budgetaftalen
for 2015-2018 ændret fra [adresse], Syd og Vest til [adresse] og Vest.

Den foreslåede distriktsændring vil betyde, at de nuværende
plejecenterdistrikter [adresse], Syd og Vest ændres til [adresse] og
Vest.

[adresse], som vil bestå af plejecentrene [adresse],
Alexander Mogensen, Ronja Andreasen og [adresse], omfatter 163 boliger. Antallet af
boliger stiger til 173 fra sommeren 2020 med udvidelsen af [adresse].
[adresse] i Hammel, der er beliggende i [adresse], og som er en
specialinstitution for mennesker med svær demenssygdom, er organiseret under
[adresse], da det øvrige demensområde er placeret der. Baggrunden for dette
er at samle det specialiserede demensområde under én leder.

[adresse], som vil bestå af plejecentrene Skaghøj,
Elmehøj (fra 1. november 2019 det nye plejecenter i Dommerparken), [adresse] og
Anlægget, omfatter 176 boliger. Antallet af boliger falder til 164 boliger ved
ibrugtagningen af det nye plejecenter i [adresse].

**VURDERING**

Forslaget indebærer, at der vil opleves en større
sammenhæng mellem den geografiske opdeling af hjemmeplejen og
plejecenterdistrikterne. Social og Sundhed vurderer, at det vil give større
klarhed for borgerne i forhold til, hvilket distrikt de hører til, og hvor de skal
henvende sig ved ændrede behov.

Med den nye organisering nedlægges der en
distriktslederstilling. I overensstemmelse med anbefalingerne fra
Ledelseskommissionen foreslås det, at lønsummen fra distriktslederstillingen i
stedet anvendes til at reducere ledelsesspændet på de områder, hvor
gruppelederne i dag har særligt mange medarbejdere med direkte borgerkontakt og
døgnbemanding.

Et mindre ledelsesspænd for den enkelte gruppeleder vil
forbedre lederens kontakt til den enkelte medarbejder, hvilket vurderes at have
stor betydning for både kvalitet, trivsel og sygefravær.

Det forventes, at den ændrede distriktsopdeling
fremadrettet vil give større synergi i samarbejdet mellem inde- og
udedistrikterne, idet der bliver geografisk sammenfald i opgaveløsningen.

Ældrerådet tilslutter sig forslaget om ændring af
distriktsopdelingen og anbefaler det gennemført. Ældrerådet ser positivt på, at
ressourcerne flyttes tættere på de borgernære relationer og ledelse. Det
anerkendes, at Ældrerådets bemærkninger omkring placering af demenspladser på
plejecentrene [adresse] og Anlægget er korrekte. Disse centre vil fortsat
referere til distriktslederen i [adresse], da det alene er det
specialiserede demensområde, der er organiseret i [adresse].

**ØKONOMI**

De hidtidige lønudgifter til den distriktslederstilling der
nedlægges foreslås anvendt til finansiering af yderligere gruppeledere.
Forslaget har derfor samlet set ingen økonomiske konsekvenser.

**INDDRAGELSE**

Forslaget om distriktsændring har indledningsvis været drøftet
med SMU Ældre samt med Ældrerådet på møder i december 2018. Forslaget har været
i høring hos Ældrerådet. Høringsbrev vedlægges.

**INDSTILLING**

Direktøren for Social og Sundhed indstiller til Byrådet:

1.    At forslag om
ændret distriktsopdeling på ældreområdet godkendes.

**BESLUTNING**

***Social- og Sundhedsudvalget, 5. marts 2019:***

Fraværende:Margit Mortensen

Indstilles godkendt.

***Økonomiudvalget, 19. marts 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Høringssvar Ældrerådet | 710-2019-40159 |